Magnoliid

Grŵp mawr o blanhigion blodeuol yw'r magnoliidau (Saesneg: magnoliids). Mae'r grŵp yn cynnyws tua 9,900 o rywogaethau; ceir y mwyafrif ohonynt mewn rhanbarthau trofannol. Mae gan eu gronynnau paill un mandwll yn hytrach na thri mandwll fel yr ewdicotau.Hennessey, Kathryn & Victoria Wiggins, goln. (2010) The Natural History Book, Dorling Kindersley, Llundain. Mae gan y mwyafrif o'r magnollidau ddail ag ymylon llyfn a rhwydwaith o wythiennau canghennog. Mae magnoliidau o bwysigrywdd economaidd yn cynnwys yr afocado, nytmeg (Cneuen yr India), pupur du a sinamon.

Urddau a theuluoedd
Mae'r magnoliidau'n cynnwys 20 teulu mewn 4 urdd yn ôl y system APG III:The Angiosperm Phylogeny Group (2009)
An update of the Angiosperm Phylogeny Group classification for the orders and families of flowering plants: APG III
Botanical Journal of the Linnean Society 161 (2), 105–121.
 Canellales
 Canellaceae: coed a llwyni aromatig o'r trofannau, 13 rhywogaeth
 Winteraceae: coed a llwyni aromatig, 60-90 rhywogaeth
 Laurales
 Atherospermataceae: coed a llwyni o Hemisffer y De, 16 rhywogaeth
 Calycanthaceae: llwyni neu goed bach, 11 rywogaeth
 Gomortegaceae: coeden aromatig o Tsile, 1 rywogaeth
 Hernandiaceae: coed a lianau o'r trofannau, 55 rhywogaeth
 Lauraceae: coed, llwyni a dringwyr, 2500 rhywogaeth e.e. llawryfen, sinamon, afocado
 Monimiaceae: llwyni neu goed bach o'r trofannau ac is-drofannau, 200 rhywogaeth
 Siparunaceae: coed a llwyni o Dde a Chanolbarth America a Gorllewin Affrica, 75 rhywogaeth
 Magnoliales
 Annonaceae: coed a llwyni, mae gan rhai ohonynt ffrwythau bwytadwy, 2220 rhywogaeth e.e. afal cwstard, pawpaw, ylang-ylang
 Degeneriaceae: coed mawr o Ffiji, 2 rywogaeth
 Eupomatiaceae: Awstralia a Gini Newydd, 3 rhywogaeth
 Himantandraceae: coed aromatig o Awstralasia, 2 rywogaeth
 Magnoliaceae: coed a llwyni o'r Amerig ac Asia, 227 rhywogaeth e.e. magnolias, tiwlipwydd
 Myristicaceae: coed o'r trofannau, 475 rhywogaeth e.e. nytmeg
 Piperales
 Aristolochiaceae: planhigion cyntefig â blodau tiwbaidd, 480 rhywogaeth e.e. esgorlys
 Hydnoraceae: parasitiaid o Dde a Chanolbarth America, Affrica ac Arabia, 7 rhywogaeth
 Lactoridaceae: llwyn o Ynysoedd Juan Fernández yn Tsile, 1 rywogaeth
 Piperaceae: trofannau ac is-drofannau, 3615 rhywogaeth e.e. pupur du
 Saururaceae: Gogledd America a Dwyrain Asia, 6 rhywogaeth

Cyfeiriadau

 Heywood, Vernon H.; Richard K. Brummitt, Ole Seberg & Alastair Culham (2007) Flowering Plant Families of the World, Royal Botanic Gardens, Kew.